П Р О Т О К О Л   № 8
от заседанието на Комисия ”Съдебна администрация” 
на Съдийската колегия на Висшия съдебен съвет,
проведено на 08.03.2017 г.

Днес, 08.03.2017 г. /сряда/ от 09.15 часа се проведе заседание на Комисия “Съдебна администрация” на Съдийската колегия на Висшия съдебен съвет, в състав: 

ПРЕДСЕДАТЕЛ:  Каролина Неделчева

ЧЛЕНОВЕ:	   Димитър Узунов
			   Соня Найденова
			   Галина Карагьозова

На заседанието присъстваха експертните сътрудници на комисията: Елеонора Савова – н-к отдел „Съдебни кадри”, Светла Кирилова – старши експерт в отдел”Съдебни кадри” и Красимира Василева – н-к отдел „ЮОДКВСС”.

Д Н Е В Е Н   Р Е Д:

I. Запитвания от председатели на съдилища във връзка с Правилата за прилагане на новия Класификатор на длъжностите в администрацията на съдилищата и възражения по решения на КСА.

	1. ОТНОСНО: Запитване от председателя на Окръжен съд гр. Русе относно допълнителен платен годишен отпуск на преназначени съдебни служители.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	1.1. Няма промяна относно размера на допълнителния платен годишен отпуск в случаите на преназначаване на съдебни служители, на основание Класификатора на длъжностите в администрацията на съдилищата и Правилата за прилагането му.

2. ОТНОСНО: Възражение от председателя на Софийски военен съд срещу решение на КСА по протокол № 5/15.02.2017 г., т. 15.1.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	2.1. Допуска поправка в решението на КСА по протокол № 5/15.02.2017 г., т. 15.1., като вместо чл. 17, ал. 2, се счита чл. 17, ал. 3.

II. Уведомления от председатели на съдилища за прекратяване на трудовото правоотношение и назначаване на съдебни служители.

3. ОТНОСНО: Уведомление от и.ф.председател на Районен съд гр. Луковит за:
- прекратено трудово правоотношение със съдебен служител на длъжност „съдебен архивар”;
- искане за преназначаване на съдебен служител от длъжност „съдебен секретар” на длъжност „съдебен архивар”;
- искане за обявяване на конкурс за длъжността „съдебен секретар”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

3.1. Приема за сведение уведомлението от и.ф.председател на Районен съд гр. Луковит за прекратено трудово правоотношение със съдебен служител на длъжност „съдебен архивар”, и изпраща на отдел „Съдебни кадри” за отразяване.

3.1. Не възразява и.ф. председател на Районен съд гр. Луковит да извърши преназначаване на съдебен служител от длъжност „съдебен секретар” на длъжност „съдебен архивар” и да проведе процедура за попълване на щата с длъжност „съдебен секретар”.

4. ОТНОСНО: Уведомление от и.ф.председател на Районен съд гр. Луковит за прекратено трудово правоотношение със съдебен служител на длъжност „съдебен администратор” и искане за попълване на щата.

КОМИСИЯ „СЪДЕБНА АДМИНИСТРАЦИЯ”
Р Е Ш И:

4.1. Приема за сведение уведомлението от и.ф.председател на Районен съд гр. Луковит за прекратено трудово правоотношение със съдебен служител на длъжност „съдебен администратор”, и изпраща на отдел „Съдебни кадри” за отразяване.
4.2. Не възразява и.ф. председател на Районен съд гр. Луковит да  проведе процедура за попълване на щата с длъжност „съдебен администратор”.

5. ОТНОСНО: Уведомление от председателя на Върховен административен съд  за прекратено трудово правоотношение със съдебен служител на длъжност „съдебен деловодител-адвокатска стая”, считано от 21.02.2017 г. и назначен съдебен служител, на основание чл. 343, ал. 2 от ЗСВ, считано от 01.03.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

5.1. Приема за сведение уведомлението от председателя на Върховен административен съд  за прекратено трудово правоотношение със съдебен служител на длъжност „съдебен деловодител-адвокатска стая”, считано от 21.02.2017 г. и назначен съдебен служител, на основание чл. 343, ал. 2 от ЗСВ, считано от 01.03.2017 г., и изпраща на отдел „Съдебни кадри” за отразяване.

6. ОТНОСНО: Уведомление от председателя на Районен съд гр. Царево за:
- преназначен съдебен служител от длъжност „завеждащ служба-деловодство” на длъжност „съдебен деловодител”, считано от 01.02.2017 г.;
- прекратено трудово правоотношение със съдебен служител на длъжност „главен счетоводител”, считано от 06.02.2017 г. и назначен съдебен служител след проведен конкурс, считано от 06.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

6.1. Приема за сведение уведомлението от председателя на Районен съд гр. Царево за преназначен съдебен служител от длъжност „завеждащ служба-деловодство” на длъжност „съдебен деловодител”, считано от 01.02.2017 г.; прекратено трудово правоотношение със съдебен служител на длъжност „главен счетоводител”, считано от 06.02.2017 г.; назначен съдебен служител след проведен конкурс, считано от 06.02.2017 г., и изпраща на отдел „Съдебни кадри” за отразяване.

7. ОТНОСНО: Уведомление от председателя на Апелативен съд гр. Варна за прекратяване на трудовото правоотношение със съдебен служител на длъжност „съдебен помощник”, искане за назначаване на съдебен служител на основание чл. 68, ал. 1, т. 4 от КТ и провеждане на конкурс за попълване на щата.
 
КОМИСИЯ „СЪДЕБНА АДМИНИСТРАЦИЯ”
Р Е Ш И:

7.1. Приема за сведение уведомлението от председателя на Апелативен съд гр. Варна за прекратяване на трудовото правоотношение със съдебен служител на длъжност „съдебен помощник”, и изпраща на отдел „Съдебни кадри” за отразяване.
7.2. Не възразява председателят на Апелативен съд гр. Варна да проведе процедура за попълване на щата с длъжност „съдебен помощник”, както и да назначи съдебен служител на основание чл. 68, ал. 1, т. 4 от КТ.

8. ОТНОСНО: Уведомление от председателя на Окръжен съд гр. Пловдив за освободена щатна бройка за длъжност „съдебен статистик”, считано от 05.12.2016 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:
8.1. Приема за сведение уведомлението от председателя на Окръжен съд гр. Пловдив за освободена щатна бройка за длъжност „съдебен статистик”, считано от 05.12.2016 г., и изпраща на отдел „Съдебни кадри” за отразяване.

9. ОТНОСНО: Уведомление от председателя на Районен съд гр. Исперих за назначаване на съдебен служител на длъжност „съдебен секретар”, на основание чл. 68, ал. 1, т. 4 от КТ и искане за попълване на щата.

КОМИСИЯ „СЪДЕБНА АДМИНИСТРАЦИЯ”
Р Е Ш И:

9.1. Приема за сведение уведомлението от председателя на Районен съд гр. Исперих за назначаване на съдебен служител на длъжност „съдебен секретар”, на основание чл. 68, ал. 1, т. 4 от КТ, и изпраща на отдел „Съдебни кадри” за отразяване.
9.2. Не възразява председателят на Районен съд гр. Исперих да проведе процедура за попълване на щата с длъжност „съдебен секретар”.

10. ОТНОСНО: Уведомление от председателя на Апелативен съд гр. София за прекратено трудово правоотношение със съдебен служител на длъжност „съдебен деловодител”, считано от 20.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

10.1. Приема за сведение уведомлението от председателя на Апелативен съд гр. София за прекратено трудово правоотношение със съдебен служител на длъжност „съдебен деловодител”, считано от 20.02.2017 г., и изпраща на отдел „Съдебни кадри” за отразяване.
10.2. Не възразява председателят на Апелативен съд гр. София да проведе процедура за попълване на щата с длъжност „съдебен деловодител”.

11. ОТНОСНО: Уведомление от председателя на Районен съд гр. Елхово за прекратено трудово правоотношение със съдебен служител на длъжност „съдебен секретар-СИС”, считано от 06.03.2017 г. и искане за преназначаване на съдебен служител от длъжност „съдебен секретар” на длъжност „съдебен секретар-СИС”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

11.1. Приема за сведение уведомлението от председателя на Районен съд гр. Елхово за прекратено трудово правоотношение със съдебен служител на длъжност „съдебен секретар-СИС”, считано от 06.03.2017 г., и изпраща на отдел „Съдебни кадри” за отразяване.
11.2. Не възразява председателят на Районен съд гр. Елхово да извърши преназначаване на съдебен служител от длъжност „съдебен секретар” на длъжност „съдебен секретар-СИС”.

12. ОТНОСНО: Уведомление от председателя на Районен съд гр. Елхово за прекратено трудово правоотношение със съдебен служител на длъжност „работник, поддръжка сгради, той и огняр” и назначен съдебен служител, считано от 17.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

12.1. Приема за сведение уведомлението от председателя на Районен съд гр. Елхово за трансформиране на длъжността „пазач невъоражена охрана, той и огняр” в „работник, поддръжка сгради, той и огняр”; прекратено трудово правоотношение със съдебен служител на длъжност „работник, поддръжка сгради, той и огняр” и назначен съдебен служител на същата длъжност, след проведена процедура за подбор, считано от 17.02.2017 г. Изпраща на отдел „Съдебни кадри” за отразяване.

13. ОТНОСНО: Уведомление от председателя на Районен съд гр. Чепеларе за прекратено трудово правоотношение със съдебен служител на длъжност „съдебен секретар”, считано от 01.03.2017 г. и обявяване на конкурс за попълване на щата.

КОМИСИЯ „СЪДЕБНА АДМИНИСТРАЦИЯ”
Р Е Ш И:

13.1. Приема за сведение уведомлението от председателя на Районен съд гр. Чепеларе за прекратено трудово правоотношение със съдебен служител на длъжност „съдебен секретар”, считано от 01.03.2017 г. и обявяване на конкурс за попълване на щата, и изпраща на отдел „Съдебни кадри” за отразяване.

14. ОТНОСНО: Уведомление от директора на Национален институт на правосъдието за освободена щатна бройка за длъжност „младши експерт-начално обучение”. 

КОМИСИЯ „СЪДЕБНА АДМИНИСТРАЦИЯ”
Р Е Ш И:

14.1. Приема за сведение уведомлението от директора на Национален институт на правосъдието за освободена щатна бройка за длъжност „младши експерт-начално обучение”, и изпраща на отдел „Съдебни кадри” за отразяване.

III. Искания от председатели на съдилища за увеличаване щатната численост със съдебни служители.

15. ОТНОСНО: Искане от председателя на Районен съд гр. Бяла Слатина за увеличаване щатната численост на съда с 1 /една/ щ.бр. за длъжност „чистач”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

15.1. ДАВА СЪГЛАСИЕ на председателят на Районен съд гр. Бяла Слатина да сключи граждански договор с външен изпълнител за изпълнение на функциите на длъжността „чистач”.
МОТИВИ: Необходимост, с оглед  по-икономичното извършване на дейността и поради продължителната временна неработоспособност на съдебния служител, изпълняващ дейността „чистач”.

16. ОТНОСНО: Искане от председателя на Районен съд гр. Габрово за увеличаване щатната численост на съда с 3 /три/ щ.бр. за длъжности: „човешки ресурси”, „съдебен деловодител” и „съдебен секретар”. 

КОМИСИЯ „СЪДЕБНА АДМИНИСТРАЦИЯ”
Р Е Ш И:

	16.1. ОТЛАГА произнасянето след изготвяне и приемане на статистическите отчети за 2016 г.

17. ОТНОСНО: Искане от председателя на Окръжен съд гр. Хасково за увеличаване щатната численост на съда с 1 /една/ щ.бр. за длъжност „връзки с обществеността”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

17.1. ОТЛАГА и изчаква постъпване на всички отговори във връзка с решение на КСА по протокол № 5/15.02.2017 г., т. 54.2., с оглед обобщено разглеждане и произнасяне.

18. ОТНОСНО: Искане от председателя на Окръжен съд гр. Пазарджик за увеличаване щатната численост на съда с 1 /една/ щ.бр. за длъжност „служител по сигурността на информацията”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

18.1. ИЗРАЗЯВА ОТРИЦАТЕЛНО СТАНОВИЩЕ по искането на председателя на Окръжен съд гр. Пазарджик за увеличаване щатната численост на съда с 1 /една/ щ.бр. за длъжност „служител по сигурността на информацията”.
МОТИВИ: Незначително увеличение на постъпилите искания за специални разузнавателни средства – 111 бр. за 2016 г., спрямо предходния период – 88 бр. за 2015 г.
18.2. ИЗПРАЩА на дирекция „Бюджет и финанси” за становище относно бюджетната обезпеченост.

19. ОТНОСНО: Искане от председателя на Софийски районен съд за увеличаване щатната численост на съда с 39 /тридесет и девет/ щ.бр. за съдебни служители.

КОМИСИЯ „СЪДЕБНА АДМИНИСТРАЦИЯ”
Р Е Ш И:

19.1. Във връзка с искането за увеличаване щатната численост на Софийски районен съд с 39 /тридесет и девет/ щ.бр. за съдебни служители, КАНИ и.ф. председател на СРС на заседанието на Комисията на 15.03.2017 г. /сряда/ от 09.00 часа, за изслушване.

20. ОТНОСНО: Искане от председателя на Районен съд гр. Враца за увеличаване щатната численост на съда с 1 /една/ щ.бр. за длъжност „съдебен деловодител-СИС”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

20.1. ОТХВЪРЛЯ искането на председателя на Районен съд гр. Враца за увеличаване щатната численост на съда с 1 /една/ щ.бр. за длъжност „съдебен деловодител-СИС”.
МОТИВИ: Натовареност на РС-Враца около и под средната за районните съдилища в областните центрове в страната. Съотношение магистрати/служители около средното за страната. С наличния човешки ресурс дейностите могат да бъдат изпълнявани.
20.2. Точката да бъде включена в дневен ред за заседанието на Съдийската колегия на ВСС на 21.03.2017 г.

IV. Уведомления от председатели на съдилища за извършени трансформации на длъжности, съобразно изискванияна на новия Класификатор на длъжностите в администрацията на съдилищата, назначения и обявяване на конкурси.

21. ОТНОСНО: Уведомление от председателя на Окръжен съд гр. Стара Загора за трансформиране на длъжност „домакин” в длъжност „шофьор”, считано от 08.02.2017 г. и преназначаване на съдебен служител.

КОМИСИЯ „СЪДЕБНА АДМИНИСТРАЦИЯ”
Р Е Ш И:

21.1. Приема за сведение уведомлението от председателя на Окръжен съд гр. Стара Загора за трансформиране на длъжност „домакин” в длъжност „шофьор”, считано от 08.02.2017 г. и преназначаване на съдебен служител, и изпраща на отдел „Съдебни кадри” за отразяване.

22. ОТНОСНО: Уведомление от председателя на Районен съд гр. Видин за трансформиране на длъжности и преназначаване на съдебни служители, на основание чл. 343, ал. 2 от ЗСВ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

22.1. Приема за сведение уведомлението от председателя на Районен съд гр. Видин за трансформиране на длъжности и преназначаване на съдебни служители, на основание чл. 343, ал. 2 от ЗСВ, и изпраща на отдел „Съдебни кадри” за отразяване.

23. ОТНОСНО: Уведомление от председателя на Военен съд гр. Пловдив за трансформиране на длъжности и преназначаване на съдебни служители.

КОМИСИЯ „СЪДЕБНА АДМИНИСТРАЦИЯ”
Р Е Ш И:

23.1. Приема за сведение уведомлението от председателя на Военен съд гр. Пловдив за трансформиране на длъжности и преназначаване на съдебни служители, и изпраща на отдел „Съдебни кадри” за отразяване.

24. ОТНОСНО: Уведомление от председателя на Военно-апелативен съд за трансформиране на длъжност „старши специалист, той и шофьор, касиер и домакин” в длъжност „специалист-стопанисване на съдебно имущество”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

24.1. Указва на председателя на Военно-апелативен съд, че направената трансформация противоречи на чл. 17, ал. 3 от Правилата за прилагане на Класификатора на длъжностите в администрацията на съдилищата.

25. ОТНОСНО: Уведомление от председателя на Районен съд гр. Несебър за назначен съдебен служител на длъжност „призовкар”, на основание чл. 68, ал. 1, т. 4 от КТ и обявен конкурс.

КОМИСИЯ „СЪДЕБНА АДМИНИСТРАЦИЯ”
Р Е Ш И:

25.1. Приема за сведение уведомлението от председателя на Районен съд гр. Несебър за назначен съдебен служител на длъжност „призовкар”, на основание чл. 68, ал. 1, т. 4 от КТ и обявен конкурс, и изпраща на отдел „Съдебни кадри” за отразяване.

26. ОТНОСНО: Уведомление от председателя на Районен съд гр. Несебър за назначаване на съдебни служители след проведен конкурс, преназначаване на съдебен служител и назначаване на съдебен служител, на основание чл. 68, ал. 1, т. 3 от КТ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

26.1. Приема за сведение уведомлението от председателя на Районен съд гр. Несебър за назначаване на съдебни служители след проведен конкурс, преназначаване на съдебен служител и назначаване на съдебен служител, на основание чл. 68, ал. 1, т. 3 от КТ, и изпраща на отдел „Съдебни кадри” за отразяване.

27. ОТНОСНО: Справка от главния секретар на Върховен касационен съд за освободени, новоназначени и преназначени съдебни служители за м. януари 2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

27.1. Приема за сведение справката от главния секретар на Върховен касационен съд за освободени, новоназначени и преназначени съдебни служители за м. януари 2017 г., и изпраща на отдел „Съдебни кадри” за отразяване.

28. ОТНОСНО: Уведомление от главния секретар на Върховен касационен съд за утвърдена структура и състав на Администрацията на ВСК на основание чл. 4, ал. 2, чл. 5, ал. 1, т. 4 от Правилника за администрацията на ВКС.

КОМИСИЯ „СЪДЕБНА АДМИНИСТРАЦИЯ”
Р Е Ш И:

28.1. ОТЛАГА произнасянето по т. 28, тъй като в изпратеното от главния секретар на ВКС писмо се съдържат данни за случаи на преназначавания, които противоречат на Правилата за прилагане на Класификатора на длъжностите в администрацията на съдилищата, и по-конкретно на чл. 17, ал. 3, както и други текстове от Правилата, като например: „главен експерт-съдебна статистика” в „експерт-съдебна статистика”, „главен специалист-зам.ръководител учебен център” в „специалист-калкулант”. При извършване на преназначаване на съдебни служители да се посочи код по НКД.
28.2. Главният секретар на ВКС да даде разяснения относно Раздел III-ти „Структурни промени” в утвърдената структура  със заповед № 110 от 26.01.2017 г. на председателя на ВКС, включва ли фактически съкращаване на съдебни служители на трансформирани длъжности или представлява само промени в организационната структура на администрацията.

29. ОТНОСНО: Уведомление от председателя на Административен съд гр. Шумен за трансформиране на длъжност „главен специалист-стопанисване на съдебното имущество и шофьор” в длъжност „управител сгради и шофьор” и  преназначаване на съдебен служител, считано от 01.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

29.1. Приема за сведение уведомлението от председателя на Административен съд гр. Шумен за трансформиране на длъжност „главен специалист-стопанисване на съдебното имущество и шофьор” в длъжност „управител сгради и шофьор” и  преназначаване на съдебен служител, считано от 01.02.2017 г., и изпраща на отдел „Съдебни кадри” за отразяване.
29.2. Изпраща извършената трансформация на дирекция „Бюджет и финанси” за сведение.

30. ОТНОСНО: Уведомление от председателя на Районен съд гр. Монтана за трансформиране на длъжност „младши специалист-счетоводител” в длъжност „счетоводител” и преназначаване на съдебен служител, считано от 01.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

30.1. Приема за сведение уведомлението от председателя на Районен съд гр. Монтана за трансформиране на длъжност „младши специалист-счетоводител” в длъжност „счетоводител” и преназначаване на съдебен служител, считано от 01.02.2017 г., и изпраща на отдел „Съдебни кадри” за отразяване.
30.2. Изпраща извършената трансформация на дирекция „Бюджет и финанси” за сведение.

31. ОТНОСНО: Уведомление от председателя на Районен съд гр. Свиленград за коригирано щатно разписание в съответствие с новия Класификатор.

КОМИСИЯ „СЪДЕБНА АДМИНИСТРАЦИЯ”
Р Е Ш И:

31.1. Приема за сведение уведомлението от председателя на Районен съд гр. Свиленград за коригирано щатно разписание в съответствие с новия Класификатор, и изпраща на отдел „Съдебни кадри” за отразяване.

32. ОТНОСНО: Уведомление от председателя на Районен съд гр. Смолян за коригирано щатно разписание в съответствие с новия Класификатор.

КОМИСИЯ „СЪДЕБНА АДМИНИСТРАЦИЯ”
Р Е Ш И:

32.1. Приема за сведение  уведомлението от председателя на Районен съд гр. Смолян за коригирано щатно разписание в съответствие с новия Класификатор, и изпраща на отдел „Съдебни кадри” за отразяване.

33. ОТНОСНО: Уведомление от председателя на Районен съд гр. Девин за коригирано щатно разписание в съответствие с новия Класификатор.

КОМИСИЯ „СЪДЕБНА АДМИНИСТРАЦИЯ”
Р Е Ш И:

33.1. Приема за сведение уведомлението от председателя на Районен съд гр. Девин за коригирано щатно разписание в съответствие с новия Класификатор, и изпраща на отдел „Съдебни кадри” за отразяване.

34. ОТНОСНО: Уведомление от председателя на Районен съд гр. Златоград за коригирано щатно разписание в съответствие с новия Класификатор.

КОМИСИЯ „СЪДЕБНА АДМИНИСТРАЦИЯ”
Р Е Ш И:

34.1. Приема за сведение уведомлението от председателя на Районен съд гр. Златоград за коригирано щатно разписание в съответствие с новия Класификатор, и изпраща на отдел „Съдебни кадри” за отразяване.

35. ОТНОСНО: Уведомления от председателя на Районен съд гр. Плевен за преназначен съдебен служител от ВАС на длъжност „съдебен деловодител”, на основание чл. 343, ал. 2 от ЗСВ, считано от 01.02.2017 г. и назначен съдебен служител на длъжност „съдебен секретар”, на основание чл. 68, ал. 1, т. 3 от КТ, считано от 06.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

35.1. Приема за сведение уведомленията от председателя на Районен съд гр. Плевен за преназначен съдебен служител от ВАС на длъжност „съдебен деловодител”, на основание чл. 343, ал. 2 от ЗСВ, считано от 01.02.2017 г. и назначен съдебен служител на длъжност „съдебен секретар”, на основание чл. 68, ал. 1, т. 3 от КТ, считано от 06.02.2017 г., и изпраща на отдел „Съдебни кадри” за отразяване.

36. ОТНОСНО: Уведомление от председателя на Окръжен съд гр. Благоевград за назначен съдебен служител на длъжност „работник поддръжка сгради, огняр”, считано от 01.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

36.1. Приема за сведение уведомлението от председателя на Окръжен съд гр. Благоевград за назначен съдебен служител на длъжност „работник поддръжка сгради, огняр”, считано от 01.02.2017 г., и изпраща на отдел „Съдебни кадри” за отразяване.

37. ОТНОСНО: Уведомление от председателя на Окръжен съд гр. Търговище за назначен съдебен служител на длъжност „съдебен секретар”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

37.1. Поставеният в писмото въпрос е уреден в чл. 18, ал. 1 от Правилата за прилагане на Класификатора на длъжностите в администрацията на съдилищата.

38. ОТНОСНО: Уведомление от председателя на Софийски градски съд за назначени, преназначени и освободени съдебни служители в периода 20.01.2017 г. – 09.02.2017 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

38.1. Приема за сведение уведомлението от председателя на Софийски градски съд за назначени, преназначени и освободени съдебни служители в периода 20.01.2017 г. – 09.02.2017 г., и изпраща на отдел „Съдебни кадри” за отразяване.

39. ОТНОСНО: Искане от председателя на Окръжен съд гр. Бургас за:
- трансформиране на 1 /една/ заета щ.бр. за длъжност „съдебен секретар” в длъжност „завеждащ служба-съдебни секретари” и преназначаване на съдебен служител, на основание чл. 343, ал. 2 от ЗСВ;
- трансформиране на 1 /една/ заета щ.бр. за длъжност „призовкар” в длъжност „завеждащ служба-призовкари” и преназначаване на съдебен служител, на основание чл. 343, ал. 2 от ЗСВ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

39.1. ИЗПРАЩА искането от председателя на Окръжен съд гр. Бургас на дирекция „Бюджет и финанси” за становище по финансовата обезпеченост на исканите трансформации.

V. Разни

40. ОТНОСНО: Молба от Тоня Чолева относно оттегляне на молба за освобождаване от заеманата длъжност „чистач” в Софийски районен съд.

КОМИСИЯ „СЪДЕБНА АДМИНИСТРАЦИЯ”
Р Е Ш И:

40.1. Приема за сведение молбата от Тоня Чолева относно оттегляне на молба за освобождаване от заеманата длъжност „чистач” в Софийски районен съд.

41. ОТНОСНО: Информация за броя на лицата, които ще бъдат застраховани в частта, касаеща броя на съдебните служители, изготвена от Елеонора Савова – н-к отдел „Съдебни кадри”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

41.1. ОТЛАГА произнасянето по т. 41. Справката да се съобрази с решенията на Комисията по правни и институционални въпроси по протокол № 8/27.02.2017 г. и предостави на експертите сътрудници на КПИВ.

42. ОТНОСНО: Искане от председателя на Апелативен съд гр. Бургас за отмяна на решение на Пленума на ВСС по протокол № 43/24.11.2016 г., д.т. 24, т. 1.1. относно възлагане право на стопанисване на съдебните сгради; заявление за оттегляне искането за увеличаване щатната численост на съда със 7 /седем/ щ.бр. за съдебни служители и заявление за съгласие за стопанисване на сградата на Съдебната палата-Бургас от председателя на Окръжен съд гр. Бургас.

КОМИСИЯ „СЪДЕБНА АДМИНИСТРАЦИЯ”
Р Е Ш И:

42.1. Приема за сведение искането от председателя на Апелативен съд гр. Бургас за отмяна на решение на Пленума на ВСС по протокол № 43/24.11.2016 г., д.т. 24, т. 1.1. относно възлагане право на стопанисване на съдебните сгради; заявление за оттегляне искането за увеличаване щатната численост на съда със 7 /седем/ щ.бр. за съдебни служители и заявление за съгласие за стопанисване на сградата на Съдебната палата-Бургас от председателя на Окръжен съд гр. Бургас.

43. ОТНОСНО: Писмо от председателя на Апелативен съд гр. Бургас в отговор на решение на КСА по протокол № 5/15.02.2017 г., т. 6 и искане за трансформиране на длъжност „старши специалист-оперативен счетоводител и касиер” в длъжност „счетоводител и касиер” и преназначаване на съдебен служител.

КОМИСИЯ „СЪДЕБНА АДМИНИСТРАЦИЯ”
Р Е Ш И:

43.1. Приема за сведение писмото от председателя на Апелативен съд гр. Бургас в отговор на решение на КСА по протокол № 5/15.02.2017 г., т. 6. 
43.2. Не възразява председателят на Апелативен съд гр. Бургас да извърши трансформиране на длъжност „старши специалист-оперативен счетоводител и касиер” в длъжност „счетоводител и касиер” и преназначаване на съдебен служител.

44. ОТНОСНО: Становище от председателя на Районен съд гр. Дупница във връзка с решение на КСА по протокол № 5/03.01.2017 г., т. 41.2 за съкращаване на свободна длъжност „съдебен деловодител”.
- Уведомление от председателя на Районен съд гр. Дупница във връзка с решение на КСА по протокол № 7/01.03.2017 г., т. 31.1. за прекратяване на обявената конкурсна процедура за длъжността „съдебен деловодител”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

44.1. Приема за основателно възражението на председателя на Районен съд гр. Дупница.
44.2. Не възразява председателят на РС-Дупница да продължи процедурата по попълване на щата с длъжност „съдебен деловодител”.

45. ОТНОСНО: Доклад от Елеонора Савова – н-к отдел „Съдебни кадри” относно обобщаване на данните от електронните справки за длъжностите в администрацията на съдилищата в страната към 31.12.2016 г. /отложено от 01.03.2017 г. за запознаване/

КОМИСИЯ „СЪДЕБНА АДМИНИСТРАЦИЯ”
Р Е Ш И:

	45.1. Възлага на Елеонора Савова – н-к отдел „Съдебни кадри” да изготви напомнително писмо до председателите на съдилища в срок до 20.03.2017 г. да приключат дейностите по трансформиране на длъжностите за съдебни служители, за което да уведомят КСА, с оглед обобщаване и нанасяне на новите данни в електронни справки за длъжностите в администрацията след привеждане в съответствие с изискванията на новия Класификатор и Правилата  за прилагането му.

ПРЕДСЕДАТЕЛ 
НА КОМИСИЯТА:      /п/
	     	   КАРОЛИНА НЕДЕЛЧЕВА